บาทเปิด 33.15 บาทต่อดอลลาร์ ทรงตัว
เงินบาทเปิดตลาด 33.15 บาทต่อดอลลาร์ ทรงตัว แต่แนวโน้มแข็งค่ารับเม็ดเงินไหลเข้าต่อเนื่อง
2 ส.ค. 2561

เงินบาทเปิดตลาด 33.15 บาทต่อดอลลาร์ ทรงตัว แต่แนวโน้มแข็งค่ารับเม็ดเงินไหลเข้าต่อเนื่อง
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.15 บาท/ดอลลาร์ ทรงตัวจากเย็นวานนี้
"ช่วงนี้เงินบาทค่อนข้างแข็งค่าเนื่องจากมี Flow ไหลกลับเข้ามาอย่างต่อเนื่อง ทำให้บางวันเงินบาทสวนทางภูมิภาค ขณะที่เมื่อคืนนี้ผลการประชุมเฟดยังคงดอกเบี้ยตามคาด แต่ยังส่งสัญญาณการขึ้นดอกเบี้ยในการประชุมเดือนกันยายนที่จะถึงนี้ส่งผลให้ดอลลาร์แข็งค่าเมื่อเทียบกับยูโร แต่ค่าเงินบาทยังทรงๆ"นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 33.10-33.20 บาท/ดอลลาร์
"คืนนี้มีการประชุมของธนาคารอังกฤษ ตลาดคาดว่ามีโอกาสขึ้นดอกเบี้ยแต่น่าจะส่งผลต่อเงินปอนด์เป็นหลัก ส่วนเงินบาทช่วงนี้ขึ้นอยู่กับ Flow เป็นหลัก"นักบริหารเงิน กล่าว